รัฐบาลไทย-ข่าวทำเนียบรัฐบาล-รมช.มนัญญา มอบเงินเยียวยาเกษตรกรชาวสวนลำไย จังหวัดกำแพงเพชร 1,176 ราย พื้นที่ 11 อำเภอ
วันพฤหัสบดีที่ 12 พฤศจิกายน 2563
รมช.มนัญญา มอบเงินเยียวยาเกษตรกรชาวสวนลําไย จังหวัดกําแพงเพชร 1,176 ราย พื้นที่ 11 อําเภอ
รมช.มนัญญา มอบเงินเยียวยาเกษตรกรชาวสวนลําไย จังหวัดกําแพงเพชร 1,176 ราย พื้นที่ 11 อําเภอ วงเงินกว่า 19 ล้านบาท
รมช.มนัญญา มอบเงินเยียวยาเกษตรกรชาวสวนลําไย จังหวัดกําแพงเพชร 1,176 ราย พื้นที่ 11 อําเภอ วงเงินกว่า 19 ล้านบาท
รมช.มนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยภายหลังมอบเงินชดเชยเยียวยาเกษตรกรชาวสวนลําไย จังหวัดกําแพงเพชร จํานวน 1,176 ราย พื้นที่ 11 อําเภอ ในอัตราไร่ละ 2,000 บาท รายละไม่เกิน 25 ไร่ เป็นวงเงินกว่า 19 ล้านบาท ณ ที่ว่าการอําเภอโกสัมพีนคร จังหวัดกําแพงเพชร ว่าจากสถานการณ์การระบาดของโรคติดเชื้อไวรัสโคโรนา 2019 (COVID–19) ส่งผลให้เกษตรกรชาวสวนลําไยได้รับผลกระทบและเดือดร้อนจํานวนมาก ทําให้เกิดปัญหาด้านตลาดและราคาตกต่ํา นอกจากนี้ยังได้รับผลกระทบจากภัยแล้ง ทําให้ผลผลิตลดลง เกษตรกรประสบปัญหาขาดทุน คณะรัฐมนตรีจึงได้มีมติเห็นชอบโครงการเยียวยาเกษตรกรชาวสวนลําไย ฤดูกาลผลิตปี 2563 เพื่อบรรเทาความเดือดร้อนของเกษตรกร โดยมีเป้าหมายเพื่อเยียวยาชาวสวนลําไยที่ขึ้นทะเบียนกับกรมส่งเสริมการเกษตรทั่วประเทศ จํานวน 200,000 ครัวเรือน ครัวเรือนละไม่เกิน 50,000 บาท
นอกจากนี้ รัฐมนตรีช่วยว่าการกระทรวงเกษตรและสหกรณ์ ยังเป็นประธานเปิดงานวันถ่ายทอดเทคโนโลยี (Field Day) เพื่อเริ่มต้นฤดูกาลผลิตใหม่ ภายใต้ “โครงการเพิ่มประสิทธิภาพการผลิตลําไยนอกฤดูจังหวัดกําแพงเพชร” ซึ่งงานดังกล่าวจะมีการถ่ายทอดความรู้การผลิตลําไยคุณภาพตามหลักวิชาการ และมีระบบการปฏิบัติทางการเกษตรดีที่เหมาะสม (GAP) รวมทั้งนวัตกรรมใหม่ๆ แก่เกษตรกร เพื่อสร้างโอกาสและพัฒนาองค์ความรู้ให้เกษตรกรนําไปปฏิบัติ สามารถปรับปรุงคุณภาพผลผลิตให้ดีขึ้น และเพิ่มรายได้อย่างยั่งยืนต่อไป โดยภายในงานจะประกอบด้วยกิจกรรมการถ่ายทอดเทคโนโลยีและความรู้ทางวิชาการ 5 สถานี กิจกรรมจัดนิทรรศการและให้บริการด้านการเกษตรของหน่วยงานสังกัดกระทรวงเกษตรและสหกรณ์ อาทิ นิทรรศการโครงการนําลูกหลานเกษตรกรกลับบ้าน สานต่ออาชีพการเกษตร โดยจังหวัดกําแพงเพชรมีผู้สมัครเข้าร่วมโครงการฯ จํานวน 85 ราย ผู้สมัครเข้าร่วมโครงการฯ ทั่งประเทศกว่า 7,500 ราย นิทรรศการเทคโนโลยีการผลิตลําไยคุณภาพ และกิจกรรมการแสดงและจําหน่ายสินค้าแปรรูปลําไยและสินค้าเกษตรอื่นๆ ของกลุ่มสหกรณ์ กลุ่มวิสาหกิจชุมชน กลุ่มแม่บ้านเกษตรกร และกลุ่ม Young Smart Farmer และภาคเอกชน
รมช.มนัญญา กล่าวว่า กิจกรรมในวันนี้เป็นกิจกรรมที่ดีที่ได้ถ่ายทอดความรู้การผลิตลําไยคุณภาพ เพื่อพร้อมรับการเปลี่ยนแปลงในทุกสถานการณ์ โดยเฉพาะสถานการณ์ COVID – 19 ที่มีผลต่องบประมาณและเศรษฐกิจ ส่งผลให้รัฐบาลต้องเร่งหามาตรการกระตุ้นเศรษฐกิจ เช่น โครงการนําลูกหลานเกษตรกรกลับบ้าน สานต่ออาชีพการเกษตร ที่พร้อมสนับสนุนคนรุ่นใหม่คืนสู่ภาคเกษตร ส่งเสริมให้พัฒนาสินค้าเกษตรแปรรูปและการใช้เทคโนโลยี ส่งเสริมด้านธุรกิจ นอกจากจะรองรับภาวะตกงานแล้ว ยังกระตุ้นให้เกิดการจ้างงานตามนโยบายรัฐบาลอีกด้วย รวมทั้งการยกระดับภาคการเกษตรจะสนับสนุนให้คนรุ่นใหม่เข้ามามีส่วนร่วมดําเนินธุรกิจสหกรณ์ ใช้หลักการตลาดนําการผลิต และเพิ่มการจัดตั้งซูเปอร์มาร์เก็ตสหกรณ์ ร้านค้าสหกรณ์ เชื่อมโยงการทําการเกษตรที่มีคุณภาพ ปลอดภัย ส่งเสริมการทําเกษตรอินทรีย์ มุ่งเน้นออร์แกนิค และสร้างช่องทางการตลาดให้กับลูกหลานเกษตรกร ซึ่งจะเชื่อมโยงกับโครงการซูเปอร์มาร์เก็ตสหกรณ์ให้ครอบคลุมทุกชุมชนทั่วประเทศ เป็นการสร้างรายได้ที่มั่นคงให้กับสมาชิก มีความมั่นคงในอาชีพ สมาชิกสหกรณ์และเกษตรกรมีคุณภาพชีวิตที่ดีขึ้น สามารถแก้ปัญหาภาคเกษตร และส่งผลให้พี่น้องเกษตรกรมีความเป็นอยู่ที่ดี
ทั้งนี้ ลําไย นับว่าเป็นไม้ผลเศรษฐกิจที่สําคัญชนิดหนึ่งของประเทศไทยในฤดูกาลผลิตปี 2562 มีพื้นที่ปลูก 1.1 ล้านไร่ ผลผลิตรวม 1 ล้านตัน มีมูลค่าการส่งออก 28,904 ล้านบาท นับเป็นผลไม้ที่ยังมีโอกาสทางการตลาดสูง หากเกษตรกรสามารถพัฒนาคุณภาพผลผลิตให้มีคุณภาพได้มาตรฐานและตรงกับความต้องการ ตลาด ก็จะทําให้มีรายได้และผลตอบแทนมากกว่าสินค้าเกษตรอีกหลายชนิด จังหวัดกําแพงเพชรเป็นจังหวัดหนึ่งที่มีเกษตรกรเพาะปลูกลําไยเป็นอาชีพหลัก โดยในฤดูกาลผลิตปี 2562 มีเกษตรกรเพาะปลูก 1,465 ราย พื้นที่ 12,818 ไร่ ได้ผลผลิตรวม 4,033 ตัน คิดเป็นมูลค่า 120 ล้านบาท ซึ่งเกษตรกรร้อยละ 70 ผลิตนอกฤดูเพื่อส่งจําหน่ายต่างประเทศ